แมวคาเฟ่นี้ไฮโซนะเธอ
 
ผู้หญิงมีความเป็นทาสแมวอยู่ในตัว เราก็เช่นกัน
Purr Cat Cafe ตั้งอยู่ในซอยสุขุมวิท 53 ลง BTS สถานีทองหล่อ ออกทางออก 2 เดิน หรือขึ้นมอเตอร์ไซต์เข้าไปในซอยประมาณ 600 ม. ก็จะเจอร้านนี้ค่ะ
พื้นที่ในร้านแบ่งออกเป็น 4 ส่วน มีส่วนที่วางขายเสื้อผ้า, เสื้อผ้าหมาแมว
และส่วนที่เป็นคาเฟ่ ในโซนคาเฟ่ ก็แบ่งเป็นโซนที่นั่งทานเฉย ๆ และโซนที่ให้เล่นกับแมว ทุกส่วนเชื่อมถึงกันหมด กว้างมากๆค่ะ เราชอบตรงที่ถ้าคนมารอคิวเยอะๆก็สามารถเดินเล่นถ่ายรูป หรือนั่งทางโซนคาเฟ่ด้านนอกรอได้ก่อนจะเข้าไปเล่นกับน้องแมวค่ะ ไม่ร้อน รอนานได้ไม่หงุดหงิด
 
ภายในโซนจัดแต่งสวยงามค่ะ มุมถ่ายรูปเยอะ สาวๆน่าจะชอบ มีระเบียงแมวให้แมวปีนป่าย ที่ร้านมีกฎว่าห้ามอุ้มแมวนะคะ อย่าไปฝืนแกล้งมันพิเรนๆล่ะ ที่นี่แมวเยอะค่ะ และเชิดมาก ไม่ค่อยสุงสิงกับคนเท่าไหร่ เราเลยชอบแซวขำๆว่าแมวไฮโซ
 
อาหารในร้านส่วนใหญ่ก็จะเป็นพวกเค้ก ขนมปัง แซนวิช 
ส่วนเครื่องดื่มก็มีกาแฟ , ชา , ช๊อกโกแลตเย็น แบบคาเฟ่ธรรมดาทั่วไปราคาค่อนข้างสูงค่ะ ก็ถือว่าเป็นคาแรงน้องเหมียวเนอะ รสชาติธรรมดา ไม่โดดเด่นค่ะ เราว่าคนส่วนใหญ่ที่มานั้นมาเพราะอยากเล่นกับแมวมากกว่า เรารับรองเลยว่าคนรักแมวมาร้านนี้ต้องชอบมากกกกกกกก